NASTA PILDIRAAMAT
Tere!
Siin on poiss nimega Joosija.
Mis sa arvad, kui vana on Joosija?
Joosija on siin 8aastane.
Umbes teise klassi õpilase vanune.
8aastase Joosiaga juhtus täiesti uskumatu lugu,
mida sinu ega minuga juba ei juhtu.
Ta krooniti kuningaks, Iisraeli kuningaks.
Sel päeval pandi ta õlgadele suursugune kuninglik kuub.
Muidugi anti talle kuninglikud ehted, mis olid ehtsast kullast.
Talle anti kena palee koos teenijatega ning korraldati suured pidustused.
Mis temalt veel puudub, üks on oluline kuninga tunnus?
Muidugi, see on kroon.
Pähe pandi uhke kuldkroon,
mis oli kaunistatud ehtsate teemantite, smaragdide, safiiride ja rubiinidega.
Ta võis end tunda päris kummaliselt.
Ehk mõtles: "Olen alles 8aastane ja sain juba Iisraeli kuningaks."
Ta isa suri noorena.
Joosija oli kõige vanem poeg ja päris krooni juba 8-aastaselt.
Ta oli selline poiss, kes tahtis järgida Jumalat.
Ta tahtis elada nii nagu Jumal oli inimeste elu elamiseks loonud.
Ta tegi kõik, et olla õiglane.
See tähendab olla aus, tubli ja hea.
Ta otsustas olla kuningas, kes on Jumalale meelepärane.
Kui Joosija vanemaks kasvas, nägi ta linna ja oma valitsusalasid.
Ta märkas seal imelikke kiviposte ja sambaid.
Ta märkas, et inimesed palvetavad nende inetute kujude ees.
Need olid selle aja ebajumalad, mille nimeks oli Baal.
Inimesed uskusid tõsimeeli, et see ongi jumal.
Nad ohverdasid neile kujudele kõiksugu ohvriande.
Sinna viidi raha ja toitu ning palvetati nende ees.
Joosija kurvastas väga nähtu pärast.
Ta märkas veel kurvemat asja.
Tegelikult oli see sama kurb.
Ta märkas, et taeva Jumala kummardamiseks
ehitatud suursugune tempel oli halvas seisukorras.
Keegi ei hoolinud Jumala templist.
Kõik kummardasid ebajumal Baali.
Joosija oli väga kurb selle pärast.
Ta oli mees, kes uskus taeva Jumalat.
Talle tuli meelde,
et tema on kuningas ning saab asju muuta.
Ta kutsus kiiresti teenijad kokku ja ütles neile: "Töömehed,
asuge Jumala templit üles ehitama, sest see ei või selliseks jääda."
Joosija andis käsu, et inetud Baali kujud hävitataks ära.
Need tõmmati maha ja lõhuti kildudeks.
Joosija tegi palju tööd, et kõik Baali kujud eemaldataks.
Samal ajal käis templi juures kõva taastamistöö.
Joosija jälgis rõõmsalt ja rahulolevalt palee terrassilt,
kuidas kõik asjad on hakanud minema hästi.
Ta avas kohad, kuhu said inimesed annetada templi korrastamiseks raha.
Ühel päeval, kui nad olid taas korrastamistöödel,
leidis preester Hilkija sealt pühi kirjatekste.
Need olid sarnased Piibli tekstidele.
Sel ajal polnud meile tuttavat Piiblit.
Need kirjatekstid olid piibliraamatute eelkäijad.
Preester leidis need ja tõi kuningas Joosijale näha.
Joosija luges ja mõtles: "Vau, need on ju Moosese lood."
Huvi ja põnevusega luges ta Iisraeli rahva elust.
Teisalt muutus ta lugedes pisut ka kurvaks.
Ta märkas, et seal oli kirjas palju nõuandeid Jumalalt,
mida tema rahvas ega ka riik polnud mingil moel järginud.
Õnneks saabus päev, mil tempel sai viimaks täiesti korda.
Kõik sambad olid läikima löödud, praod krohvitud,
purunenud kohad lapitud ja uued eesriided ette õmmeldud.
Kõik siseruumid olid kuldsed ning endisel kujul taastatud.
Jumala tempel nägi nüüd hoopis teistsugune välja.
See oli täiesti teistsugune, kaunis taastatud Jumala tempel.
Kuningas Joosija oli rõõmus ja maksis töömeestele head palka.
Kui Joosija oli lugenud kirjatekste ja tutvunud Jumala nõuannetega,
otsustas ta kogu rahva kokku kutsuda.
Enne seda soovis ta kohtuda Jumala prohvetiga, et teada saada,
mil moel saada rahvas kuuletuma, et nende elu võiks hästi minna?
Sel ajal elas üks naisprohvet, kelle nimi oli Hulda.
Joosija küsis temalt,
mida peaks tegema, sest rahvas on halba elu elanud,
kummardanud ebajumalat Baali ning lasknud templil laguneda,
aga tema on kuningas, kes tahab teenida taeva Jumalt.
Mida me peaksime tegema?
Hulda, kes oli Jumala abiline ja sõnumitooja, rääkis,
et kui rahvas otsustab nüüdsest muuta oma kombeid
ja hakkab elama Jumala nõuannete järgi,
mis on kõik selles rullraamatus kirjas,
siis Jumal õnnistab rahvast ja kõik pöördub paremuse poole.
Joosija kuulas Hulda tarka nõu, mis tuli otse Jumala käest
ning korraldas ta templi ja palee lähistel suure peo.
Kohale tuli kogu Iisraeli rahvas.
Koos oli tuhandeid inimesi, kuid siin näeme neist väikest osa.
Joosija juhatusel korraldati suured paasapühade pidustused.
Kuningas Joosija
luges seal rahvale ette pühi kirjutisi ja Jumala õpetusi eluks.
Ta ütles, et minu riigis teenitakse nüüd ainult taeva Jumalat.
Baali sambaid ei saa enam valmistada ega nende ees kummardada.
Tahame teenida ainust tõelist Jumalat, kes on elav ja tegutseb päriselt.
Pidustused olid võimsad.
Paljud tahtsid Jumala käske järgida.
Nii sina kui mina võime
head sõnumit Jeesusest edasi viia ja elada Jumala nõuannete järgi.
Samuti võid julgustada oma sõpru elama Jumala nõuannetele vastavalt,
kui nad kavatsevad midagi halba või valet teha, eksju?
Nägemiseni!
Tõlge: Mare Peterson